**ΕΛΛΗΝΙΚΗ ΟΜΟΣΠΟΝΔΙΑ ΥΠΟΒΡΥΧΙΑΣ ΔΡΑΣΤΗΡΙΟΤΗΤΑΣ, ΑΘΛΗΤΙΚΗΣ ΑΛΙΕΙΑΣ**

**Ε. Ο. Υ. Δ. Α.**

**\*\*\*\*\*\*\*\*\*\*\*\*\*\*\*\***

**ΠΡΟΣΑΡΤΗΣΗ ΑΡ. 1 ΤΟΥ ΚΑΝΟΝΙΣΜΟΥ**

**ΑΛΙΕΙΑΣ ΑΠΟ ΤΗΝ ΑΚΤΗ ΜΕ ΚΑΛΑΜΙ ΚΑΙ ΜΗΧΑΝΙΣΜΟ**

**ΕΤΟΣ 2016**

**ΠΑΝΕΛΛΗΝΙΟ ΠΡΩΤΑΘΛΗΜΑ ΑΛΙΕΙΑΣ ΑΠΟ ΤΗΝ ΑΚΤΗ ΜΕ ΚΑΛΑΜΙ ΚΑΙ ΜΗΧΑΝΙΣΜΟ (ΑΝΔΡΩΝ & ΓΥΝΑΙΚΩΝ ) - ΕΤΟΣ 2016**

**Όπου υπάρχει η λέξη «αθλητής νοείται και η λέξη αθλήτρια**

1.- Το Πανελλήνιο Πρωτάθλημα του έτους 2016 θα διεξαχθεί μέσα από πέντε (5) συνολικά αγώνες.

2.- Κάθε αγώνας έχει διάρκεια τεσσάρων (4) ωρών έκαστος.

3.- Οι αγωνιστικές ημέρες και τα πεδία αγώνα καθορίστηκαν από τον Τομέα Αλιείας από την ακτή της Επιτροπής Αλιείας της ΕΟΥΔΑ ως εξής :

**1η αγωνιστική**

Κυριακή 6 Μαρτίου παραλία Αγίων θεοδώρων ώρα 8.00- 12.00

**2η αγωνιστική**

Κυριακή 17 Απριλίου παραλία Ωρωπού ώρα 08.00 – 12.00

**3η αγωνιστική**

Κυριακή 17 Απριλίου παραλία Ωρωπού ώρα 16.00 – 20.00

**4η αγωνιστική**

Σάββατο 14 Μαίου παραλία Λουτρακίου ώρα 16.00 – 20.00

**5η αγωνιστική**

Κυριακή 15 Μαΐου παραλία Λουτρακίου ώρα 08.00 – 12.00

**4.- Κάθε σύλλογος υποχρεούται να καταθέσει ένα και μόνο Δελτίο Συμμετοχής όπου θα αναγράφονται τα ονόματα και οι Α.Μ. ΕΟΥΔΑ των αθλητών του που θα συμμετάσχουν στο Πανελλήνιο Πρωτάθλημα του έτους 2016 το αργότερο έως 1 Μαρτίου 2016.**

5.- Όλοι οι αθλητές που θα δηλωθούν να συμμετάσχουν από τους συλλόγους τους θα λαμβάνουν σε κάθε αγώνα ατομική κατάταξη, ακόμα και αν είναι απόντες και

σε αυτή την περίπτωση θα λαμβάνουν κατάταξη σαν να μην είχαν αλιεύσει κανένα ψάρι με επί πλέον ποινή απουσίας + μία θέση.

ΠΑΡΑΔΕΙΓΜΑ

Αθλητής που συμμετείχε στον αγώνα και δεν αλίευσε κανένα ψάρι λαμβάνει την θέση 5 του τομέα του.

Αθλητής που δεν συμμετείχε στον αγώνα λαμβάνει την θέση 5 + 1 (ποινή απουσίας) = 6

6.- Όλοι οι σύλλογοι είναι υποχρεωμένοι να καταβάλλουν το αντίτιμο συμμετοχής για τους αθλητές που θα δηλώσουν για το Πανελλήνιο Πρωτάθλημα στον πρώτο αγώνα η κατόπιν συννενόησης με τον αλυτάρχη μέχρι και τον δεύτερο αγώνα και αφορά όλους τους αγώνες του Πανελληνίου Πρωταθλήματος Αλιείας από την ακτή με καλάμι και μηχανισμό έτους 2016, το δε αντίτιμο συμμετοχής ορίζεται σε 15 ευρώ ανά αγώνα για έκαστο αθλητή.

7.- Η συμμετοχή όλων των αθλητών στον αγώνα της 5ης και τελευταίας αγωνιστικής ημέρας είναι υποχρεωτική και όποιος αθλητής δεν συμμετάσχει δεν θα λάβει συνολική ατομική κατάταξη και κατά συνέπεια δεν θα μπορεί να στελεχώσει την Εθνική Ομάδα.

**8.- ΑΤΟΜΙΚΗ ΚΑΤΑΤΑΞΗ – ΠΡΩΤΑΘΛΗΤΗΣ ΕΛΛΑΔΟΣ ΑΘΛΗΤΗΣ**

α) Όλοι οι αθλητές που θα συμμετάσχουν στο Πανελλήνιο Πρωτάθλημα, θα λαμβάνουν ατομική κατάταξη τομέα σε κάθε μία αγωνιστική ημέρα που θα είναι και ο βαθμός ποινής τους.

Η θέση που καταλαμβάνει κάθε αθλητής στον τομέα του είναι και ο βαθμός ποινής του

β) Το άθροισμα των( 4) τεσσάρων λιγότερων βαθμών ποινής των αθλητών στους (4) τέσσερις από τους πέντε (5) αγώνες του Πανελληνίου Πρωταθλήματος θα αποτελεί και την συνολική ατομική βαθμολογία ενός εκάστου.

γ) Οι αθλητές έχουν το δικαίωμα να μην υπολογίζουν τον χειρότερο βαθμό ποινής τους σε έναν οποιοδήποτε αγώνα του Πανελληνίου Πρωταθλήματος και στον Εθνικό Τελικό. Θα αθροίζονται οι λιγότεροι βαθμοί ποινής από τους τέσσερις (4) καλύτερους αγώνες του κάθε αθλητή .

δ) Ο αθλητής που θα έχει το μικρότερο ανωτέρω άθροισμα βαθμών ποινής , θα είναι ο

Πρωταθλητής Ελλάδος αθλητής.

**ΠΑΡΑΔΕΙΓΜΑ**

Αθλητής Α έχει λάβει κατάταξη ως εξής :

1η αγωνιστική – θέση 2

2η αγωνιστική – θέση 4

3η αγωνιστική – θέση 3

4η αγωνιστική – θέση 2

5η αγωνιστική – θέση 5 (η χειρότερη θέση δεν υπολογίζεται)

Αθροίζονται οι βαθμοί : 2+4+3+2 = 11

Αν το άθροισμα 11 είναι το μικρότερο, μεταξύ όλων των άλλων αθλητών, τότε ο αθλητής Α

είναι ο ΠΡΩΤΑΘΛΗΤΗΣ ΕΛΛΑΔΟΣ ΑΘΛΗΤΗΣ.

**9.- ΟΜΑΔΙΚΗ ΚΑΤΑΤΑΞΗ – ΠΡΩΤΑΘΛΗΤΗΣ ΕΛΛΑΔΟΣ ΣΥΛΛΟΓΟΣ**

α) Ομαδική κατάταξη θα λάβουν μόνο οι σύλλογοι που θα συμμετάσχουν στο Πανελλήνιο

Πρωτάθλημα, με το ολιγότερο τέσσερις (4) αθλητές.

β) Οι σύλλογοι **ΔΕΝ** θα δηλώσουν ομάδες αθλητών για την εκπροσώπηση τους στην ομαδική κατάταξη. Όλοι ανεξαιρέτως οι αθλητές των συλλόγων θα αγωνίζονται για την ομαδική κατάταξη.

γ) Στην τελευταία αγωνιστική θα προστεθούν τα αθροίσματα των θέσεων της ατομικής κατάταξης των τεσσάρων καλύτερων αθλητών ενός εκάστου συλλόγου και ο σύλλογος του οποίου οι τέσσερις καλύτεροι αθλητές του θα έχουν το μικρότερο άθροισμα θέσεων (συνολικής ατομικής βαθμολογίας) θα ανακηρυχθεί Πρωταθλητής Σύλλογος.

**ΠΑΡΑΔΕΙΓΜΑ**

Οι αθλητές Α ,Β,Γ και Δ του ΝΟΚ έχουν τα καλύτερα αθροίσματα συνολικής ατομικής κατάταξης, μεταξύ των συναθλητών τους του ΝΟΚ, άρα είναι οι τέσσερις καλύτεροι αθλητές του ΝΟΚ

ΑΘΛΗΤΗΣ Α ΝΟΚ έχει άθροισμα συνολικής ατομικής κατάταξης = 9

ΑΘΛΗΤΗΣ Β ΝΟΚ έχει άθροισμα συνολικής ατομικής κατάταξης = 12

ΑΘΛΗΤΗΣ Γ ΝΟΚ έχει άθροισμα συνολικής ατομικής κατάταξης = 15

ΑΘΛΗΤΗΣ Δ ΝΟΚ έχει άθροισμα συνολικής ατομικής κατάταξης = 17

Αθροίζονται τα αθροίσματα των θέσεων των τεσσάρων αθλητών : 9+12+15+17 = 53

Αν το άθροισμα 53 είναι το μικρότερο μεταξύ των όλων των άλλων αθροισμάτων των καλύτερων αθλητών των υπολοίπων συλλόγων, τότε ο σύλλογο ΝΟΚ είναι ο ΠΡΩΤΑΘΛΗΤΗΣ ΕΛΛΑΔΟΣ ΣΥΛΛΟΓΟΣ.

**10.- ΒΡΑΒΕΥΣΕΙΣ**

**α) ΑΤΟΜΙΚΗ ΚΑΤΑΤΑΞΗ**

Σε κάθε μία αγωνιστική ημέρα θα βραβεύονται με έπαθλα οι αθλητές που θα καταλαμβάνουν τις θέσεις 1η έως και 3η

Την τελευταία αγωνιστική θα βραβευτούν με κύπελλα, για την συνολική ατομική κατάταξη του Πρωταθλήματος ο ΠΡΩΤΑΘΛΗΤΗΣ ΕΛΛΑΔΟΣ ΑΘΛΗΤΗΣ καθώς και οι αθλητές που θα καταλάβουν τις θέσεις 2η έως και 3η .Τέλος θα δοθούν αναμνηστικά για τους αθλητές που θα στελεχώσουν την Εθνική Ομάδα.

**β) ΟΜΑΔΙΚΗ ΚΑΤΑΤΑΞΗ**

Δεν θα γίνονται βραβεύσεις ομαδικής κατάταξης σε κάθε μία αγωνιστική ημέρα.

Την τελευταία αγωνιστική θα βραβευτεί με βαρύτιμο κύπελλο ο Πρωταθλητής

Ελλάδος Σύλλογος, το οποίο θα δικαιούται να κρατήσει στις προθήκες της έδρας του μέχρι την Προκήρυξη του Πανελληνίου Πρωταθλήματος της επόμενης αγωνιστικής χρονιάς, οπότε και θα το επιστρέψει στην Διοργανώτρια Αρχή (ΕΟΥΔΑ) για να απονεμηθεί στον επόμενο Πρωταθλητή Ελλάδος σύλλογο που θα προκύψει κ.ο.κ.

Εφ’ όσον κάποιος σύλλογος ανακηρυχθεί Πρωταθλητής Ελλάδος για τρεις (3) αγωνιστικές χρονιές, (όχι απαραιτήτως συνεχόμενες) τότε το κύπελλο θα παραμένει στην κατοχή του.

Μικρογραφίες (ρέπλικες) του κυπέλλου της ομαδικής κατάταξης θα απονέμονται στους τέσσερις (4) αθλητές που ανακύρηξαν τον σύλλογο τους Πρωταθλητή Ελλάδος.

Δεν θα γίνεται καμία άλλη απονομή ομαδικής κατάταξης πλην αυτής στον Πρωταθλητή

Ελλάδος σύλλογο και στους αθλητές που τον ανακύρηξαν Πρωταθλητή Ελλάδος.

11.- Το Πανελλήνιο Πρωτάθλημα του έτους 2016 είναι μικτό, δηλ. συμμετέχουν άνδρες και γυναίκες. Κατά συνέπεια η ατομική κατάταξη είναι ενιαία και αφορά άνδρες και γυναίκες, ομοίως και η ομαδική κατάταξη. Μόνο στην συγκρότηση των Εθνικών ομάδων οι κατατάξεις ανδρών και γυναικών είναι ξεχωριστές, με το δεδομένο ότι δεν προβλέπονται από την FIPSm μικτές Εθνικές Ομάδες.

12.- Επιτρέπεται η συμμετοχή νέων κάτω των 18 ετών (U18) που θα λαμβάνουν ατομική και ομαδική κατάταξη, δεν μπορούν όμως να στελεχώσουν την Εθνική Ομάδα ανδρών

σύμφωνα με τον Κανονισμο της Παγκόσμιας Ομοσπονδίας FIPSm. Μόνο εφ’ ‘οσον υπάρξει ικανός αριθμός νέων U18 και για την συγκρότηση τυχόν Εθνικής Ομάδας νέων U18, τότε οι βαθμολογίες τους θα είναι ξεχωριστές.

13.- Δίδεται η δυνατότητα συμμετοχής, ΕΚΤΟΣ ΣΥΝΑΓΩΝΙΣΜΟΥ, ατόμων με ειδικές δεξιότητες, αρκεί να υπάρχει ΥΠΟΧΡΕΩΤΙΚΑ συνοδός για την επίβλεψη και να διαθέτουν Ατομικό Δελτίο Αθλητικής Ιδιότητας και Υγείας σφραγισμένο από ιατρό ή βεβαίωση ιατρού περί της δυνατότητας συμμετοχής τους.

14.- Ομοίως δίδεται η δυνατότητα συμμετοχής ΕΚΤΟΣ ΣΥΝΑΓΩΝΙΣΜΟΥ σε άτομα που δεν είναι ενταγμένοι σε συλλόγους της δύναμης της ΕΟΥΔΑ για μία και μόνο αγωνιστική περίοδο και εφ’ όσον φέρουν βεβαίωση ιατρού περί της δυνατότητας συμμετοχής τους.

15.- Για τις περιπτώσεις που αναφέρονται στα ως άνω άρθρα 13 και 14, δεν προβλέπονται βραβεύσεις ανά αγώνα ούτε και ειδική κατάταξη, παρά μόνο η απονομή αναμνηστικών μεταλλίων κατά την τελευταία αγωνιστική.

16.- Συμμετέχοντες σύμφωνα με το ως άνω άρθρο 15 και εφ’ όσον κατά την διάρκεια του Πανελληνίου Πρωταθλήματος τυχόν ενταχθούν σε σύλλογο της Ομοσπονδίας, συνεχίζουν έως το τέλος του Πρωταθλήματος να αγωνίζονται εκτός συναγωνισμού και σε καμία περίπτωση δεν λαμβάνουν ατομική ή/και ομαδική κατάταξη ούτε και στελεχώνουν, κατά συνέπεια, την Εθνική Ομάδα.

17.- Όλες οι επί μέρους λεπτομέρειες διεξαγωγής των αγώνων καθορίζονται στις αντίστοιχες Προκηρύξεις των επί μέρους αγωνιστικών ημερών, (π.χ. ακριβή πεδία αγώνων, παροχές του διοργανωτή, δόλωμα, κλπ)

18.- Τα Δελτία Αθλητικής Ιδιότητας και Υγείας των αθλητών θα παραδίδονται στον Αλυτάρχη του αγώνα, ΣΕ ΚΑΘΕ ΜΙΑ ΑΓΩΝΙΣΤΙΚΗ ΗΜΕΡΑ και μόνο τότε θα επιτρέπεται η συμμετοχή. Σε αντίθετη περίπτωση δεν θα επιτρέπεται η συμμετοχή και ο αθλητής θα

λαμβάνει κατάταξη ως σαν να μην ήταν παρών στον αγώνα σύμφωνα με το άρθρο 6 της παρούσας Προσάρτησης.

19.- **ΤΗΡΗΣΗ ΤΩΝ ΑΡΘΡΩΝ ΤΟΥ ΚΑΝΟΝΙΣΜΟΥ ΚΑΙ ΤΩΝ ΠΡΟΚΗΡΥΞΕΩΝ**

Με στόχο την αυστηρή εφαρμογή των όρων του Κανονισμού και των Προκηρύξεων των αγώνων καθιερώνονται οι κάρτες ( κίτρινη και κόκκινη).

Οι κάρτες που θα λαμβάνουν οι αθλητές θα τους ακολουθούν σε όλες τις αγωνιστικές ημέρες.

Δύο κίτρινες κάρτες θα αντιστοιχούν σε μια κόκκινη και κόκκινη κάρτα σημαίνει κατάταξη αγώνα σαν να μην είχε βγάλει κανένα ψάρι ο αθλητής.

Π.χ. Βασικός όρος της Προκήρυξης θα είναι η τήρηση ΑΥΣΤΗΡΑ της ώρας συγκέντρωσης των αθλητών. Όποιος αθλητής δεν βρίσκεται στην συγκέντρωσης την προ καθορισμένη ώρα σύμφωνα με το πρόγραμμα, αλλά αργεί έως 10 λεπτά ΘΑ ΛΑΜΒΑΝΕΙ ΚΙΤΡΙΝΗ ΚΑΡΤΑ

(πέραν των 10 λεπτών θα ακυρώνεται και ΔΕΝ θα συμμετέχει στον αγώνα.

Εάν αυτό συμβεί 2 φορές (2 κίτρινες κάρτες) αυτόματα σημαίνει ότι λαμβάνει κόκκινη και στον συγκεκριμένο αγώνα θα λαμβάνει κατάταξη σαν να ήταν απών,

20.- Η παρούσα Προσάρτηση είναι αναπόσπαστο μέρος του Κανονισμού Αλιείας από την ακτή με καλάμι και μηχανισμό (ανδρών & γυναικών) όπως ισχύει από το έτος 2016, ισχύει για την αγωνιστική περίοδο του έτους 2016 και έχει εγκριθεί στο σύνολο των άρθρων της από το Δ.Σ. της ΕΟΥΔΑ.

Για το Δ.Σ. τη ΕΟΥΔΑ

Ο ΠΡΟΕΔΡΟΣ Ο ΓΕΝΙΚΟΣΓΡΑΜΜΑΤΕΑΣ ΕΥΑΓΓΕΛΟΣ ΡΑΚΑΝΤΑΣ ΔΗΜΗΤΡΙΟΣ ΓΑΛΗΝΑΣ